
Simai Mihály 
A mostani barátom 


A mostani barátom 

előtt is volt barátom. 
Könnyű most már belátnom: 
nem is volt igaz barátom. 


Barátságról szónokolt, 

s egy szép napon álnokul 
megszökött egy batáron! 
Megszökött — és elvitte a 
szépen-szóló, 

szívhez szóló 

gitárom. 


A mostani barátom 
üldözi egy FIAT-on. 
Meglátjátok, visszahozza 
szépen-szóló, 
szívhez-szóló 

gitárom! 


Szerte minden határon; 
Karádon és Parádon 
mindenkinek kívánom: 
olyat leljen barátnak, mint 
a mostani erős, bátor 
tisztaszívű barátom! 

Koltai Éva rajza 


Abba is hagytam a naplóírást mindjárt október- 
ben. Mert a többiek azt mondták, hogy unalmas. 
Sose történik nálunk semmi! Azért másoltam ki a 
naptárból az időjárást, meg ilyesmit, hogy mégis 
jusson minden napra valami. És tessék! 

Lemondtam a tisztségemről! 

A többiek persze nem hagyták. Egyre csak ne- 
veltek engem. Hogy vegyek példát az őtsi pénz- 
tárosról! Köztudott, hogy az őtsnek egyetlen 
fillérje sincs. Mégse mond le, hanem hotdja a tás- 
kájában a malac-perselyt üresen. És az őtsi szakács 
még azt se tudja, mi különbség a rántás és a rán- 
totta között, azt hiszi, az egyik a múltidő. Mégse 
siránkozik. Szakmai továbbképzésen vesz tészt. 
Mindig nézi a televízióban a Főzőcske nevű műsott. 
Már látszik a hatása. Újabban úgy köszön reggelen- 
ként, hogy cukkini, búcsúzáskor meg úgy, hogy 
padlizsán. 

Mondtam, hogy cserélek mindkettőjükkel egy- 
szerre! Hotrdhatok én is a táskámban padlizsánt. . . 
De naplót ítni nem tudok, mert nincs miről. 

Akkor megszólalt a tanító néni. A füzeteket javí- 
totta az asztalnál. Mi a padokban tartottuk az őrsi 
gyűlést. Mindannyian az osztályban voltunk, mert 

máshol nincs hely. Hallottam, szülői értekezleten 
ajánlották is, hogy az őrsök néha a családoknál 
találkozhatnának. De az anyukák és apukák nem 
vállalták. Azt mondták az rosszabb lenne mint a 
sotrtatarozás, 

A tanító néni most abbahagyta a füzetjavítást. 
És elkezdte az őrsi életet. Azt mondta, igazam van, 
nem történik naponta olyasmi, amit érdemes meg- 
örökíteni az őrsi naplóban. De a hónap során bizto- 
san történik! Írjak havonta egyszer a spitálos. fü- 
zetbe! Attól még napló lesz az, vagyis hó-napló. 
A tanító néni két legyet ütött egy csapásra. Illetve 
egy gepárdot és egy őrsi krónikást —, légy nem 
volt. Mert először is: nem volt már szükség a 
gepárd képre. Másodszor: mégis írhattam címet a 
spirálos füzetre. Azt írtam rá: HO-NAP-LO. 

És igaza is lett a tanító néninek. Októberben máris 
van mit írnom az őrsi naplóba. Gesztenyegyűjtési 
versenyt hirdettek a kisdobosoknak. De azért mégse 
olyan könnyű a dolgom, mint például az őrsi pénz- 
tárosnak. Mert mit írok akkor, ha nem mi nyerünk? 
A győzelem ugyanis egyáltalán nem a szorgalmon 
múlik, hanem az órarenden. Minden osztály részt- 
vett a versenyben. Akinek előbb ér véget a tanítás, 


. — végigrohan a fasoron és felkapkodja az összes gesz- 
. tenyét. Akinek meg mondjuk karének van, az csak 
— a tüskés butkot találta összetaposva üresen. Meg- 
jegyzem tetszik nekem a tüskés burok. Olyan, mint 
egy játék-sündisznó. Ahogy az ember-gyerekek 
babával játszanak, úgy a sün-gyerekek gesztenyével 
játszhatnának . gi 

De hogyan nyethetnénk meg a vetsenyt? 

A kiskenguru nélkül nem győztünk volna, az 
biztos! Ő a nagykengutu kistestvére. A kiskenguru 
miatt hívtuk a nagykengutunak Bíró Karcsit. Mert 
mindenhova magával cipelte az öccsét, a tétte meg 
a moziba, hát azért. Csúfoltuk étte, ez az igazság. 
Azt már megfigyeltem, hogy a gyerekek, amíg ide- 
genek, leginkább csúfolják egymást. Mi is a tanév- 
nyitón nyomban elneveztük Fülesnek a nagyfülűt, 
Stopplámpának a vötöshajút, Pöttyösnek a szeplős 
lányt. Tollseprőnek meg azt, aki a fodrásznál csi- 
náltatott frizurát. Azóta megtanultuk egymás civil 
nevét és csúfolódni se szoktunk már annyira. De 
némelyik elnevezés azért megmaradt, például a 
Kengutuk. 

Bíró Karcsi öccsét különben Józsikának hívják 
és négy éves. Mindig ott játszik a házuk előtt, csak 
aludni jár a lakásba. Erről támadt az az ötletünk. 
Bítóék háza előtt van a két legjobb gesztenyefa. 
Annyi gesztenye hullik róluk naponta, mint az 
összes többiről együttvéve. Megbíztuk a Kisken- 
gurut, hogy szedje össze a termést. Én még azt is 
mondtam, jutalmul, bevesszük őt póttagnak a 
Gepátd őtsbe. 

zóta teggelenként, amikor a nagykenguru az 
iskolába indul, a kicsi kiáll a fa alá. Ott áll mozdu- 
latlanul, mint egy kerti törpe, és figyeli a geszte- 
nyét. Amint lehullik egy, mátis kapja föl, be a kosár- 
ba! Volt olyan nap, hogy két kosárral is össze- 

gyűjtött, mire véget ért a tanítás. Úgyhogy a 

Gepátd őts nyerte a gesztenyegyűjtő versenyt. 

Akkor a Tollseprő azt mondta, ezentúl ne hívjuk 

kiskengurunak Józsikát, mert az mégiscsak csú- 

folás. Tollseprőről kiderült, hogy nemcsak hiú 
majom, hanem jószívű is, Göndör Matinak hívják 
különben. 


Csakhogy Józsikának nem kellett a jószívűség. 
Azt mondta, Józsi nevű gyerek hátom is van az 
utcában. Azóta is, ha megkérdezik, hogy hívják, 
azt feleli: 

- Kengurtul. 

Így mondja, ,1l? betűvel a végén, és nagyon 
büszke tá. 

Viszont nem akart póttag lenni az őrsünkben. 
Azt mondta, fél a gepárdtól, mert annak hét feje 
van, zsákjába gyűjti a rossz gyerekeket, és konté- 
nerbe zárja őket. Világos, hogy Bitó Katcsi jó 
testvér. Szokott mesélni az öccsének. Azt mondja, 
így pokla megjavítani. De a Kiskenguru nem 
javul, csak összekeveti a sokféle ijesztgetést. 

Nem kötelező az őtsi póttagság, de akkor mivel 
jutalmazzuk ?! Merthogy megétdemli a gesztenye- 
győzelem miatt. A Kiskengutu azt kérte, hogy utaz- 
tassuk tízszer a guruló koffet-tolón. Azért tízszer, 
mert az őrsünk létszáma tizenegy, de a bátyja 
biztosan edzéste megy inkább. Mindig így szokta. 

Megértem. Én is szívesebben mentem volna 
edzésre, de tészben nem futbalozok, tészben be 
szoktam tattani, amit ígérek. 

Ez most elég nehéznek bizonyult. . . 

Bíróék pont szemben laknak a Fő-pályaudvartral. 
A Kiskengutu gyakran átszökik oda. De nem a 
mozdonyokat nézi, mint más normális óvodás. 
Hanem ketes egy üres kocsit, amivel a kofferokat 
tolják az utasok. Ráül. És várja, hogy valaki to- 
logassa. Persze mindig elzavatják. Azért most 
azt kívánta tőlünk: toljuk őt a koffer-kocsin. 
Mindenki gutítsa egyszer végig a petonon. 

Megígétrtük, megtettük. A Kiskengutu nagyo- 
kat kurjantott örömében. Legalább volt mit írni 
az őtsi naplóba: 


OKTÓBER 


A Gepátd őrs első lett a gesztenyegyűjtésben. 
Ez a Kiskengutunak köszönhető. Megköszöntük 
a gutulós-koffettolóval. Kár, hogy másnap a 
Gepátdok ellenőrzőjébe is rögzítették az eseményt 

Október 18. Lukács  — Voltam náluk ács. 

(0 ——— Október 8. Koppány — Hola hidroplán? .. 
Október 10. Gedeon  — Abbahagyja, újrakezdi, beleun. 


— Kézzel eszik lekvárt. 
— Maradjon a helyén! — 

. Október 21. Orsolya — Nagyon jó a borsója.. 

Két kisegér 
egyik reggel 
hangos szóra 
ébredt. 

Az egyikük, 
a bátrabbik 

a lyukból 
kinézett: 

látja Círmost 
a konyhában 
keservesen 

. nyávog. 

A gazdasszony 
meg mérgesen 
hadonász, 
kiáltoz. 


Kíváncsiak 

az egerek, 

miért ez a nagy ricsaj? 
A gazdasszony 
beszédéből 


hallják, velük van a baj. 


— Ezentúl — szól 
a gazdasszony — 
nem tűröm én, 
nem tovább: 

a dióban, 
mazsolában, 

a kalácsban, 
szalonnában 

az óriás pusztítást. 
A ludasok, 

az egerek — 

nincs bennük 

egy szikra félsz — 
mert, te, Cirmos — 
szedtevette 
teremtette! — 
csak henyélsz. 


gvégül 
a bőrükbe e alig fé férő, 


5 No, de ennek véget vetek. 
Komoly beszédem van veled: 


Mától kezdve 
minden éjjel 
a kamrában 
egerészel! 
Szemem elé 
ne kerülj, 

ha egy is 
elmenekül! 


A két egér hanyatt-homlok 
vitte a hírt — kinek másnak? — 


az egerek királyának, 
híres-neves Cini Cánnak. 


A hatalmas Cini Cán 
pödört egyet bajuszán, 
összecincogta a népét: 
az apraját, ifját, vénjét 
a padlásról, 

a pincéből, 

egérlyukak 

sötétjéből. 

— Cin, cin — szólt — 
akinek ép a keze-lába, 
az élete drága, 

jöjjön el háromkor 

az éléskamrába. 


Ott majd többet mondok. 


Én leszek a szónok. 


Felvonulnak 

az egerek: 

elöl mennek 

az öregek, 

kövér egérnagymamák, 
pocakos, ősz nagyapák, 
mamák, : ér geg 

és le 


mindig enni-inni kérő 


o-/mozgófarkú unokák. 


Megérkezett a király, 


híres-neves Cini Cán, 
morzsa fityeg bajuszán. 
Szeme körbe-körbe jár. . 
Mikor lesz csend, erre váj 


— Figyeljetek most mind ri 
kezd beszélni Cini Cán 
dicső nemzedékek, 


egérnemzedékek , 
cini cin, 


cin, cin, cin 
a dologra térek. 


A cincogás véget ér. 
Csupa fül a sok egér. 
Egérfarkuk nem mozog, 
egérfoguk nem kocog. 


— Szegény egérnépem, " 
vége a jó kosztnak. 

A konyhakémeim 
szomorú hírt hoztak. 
Fukar gazdasszonyunk 
megsokallta a kárt, 
dióban, kalácsban 

a roppant pusztítást. 
Ezentúl majd Cirmost 
minden éjszakára 
vesztünkre becsukja 
az éléskamrába. 


— Cin, cin, cin, 
cin, cin, cin! — 
megriadt a sok egér, 
félelemtől falfehér. 


Búsulnak az egerek. 

, jaj, mit is tegyenek?! 
Egyet gondol mindahány - 
segít rajtunk Cini Cán. 
Csak ő, a hős, a bátor" 


óvhatja ily csapástól 
. egérnépét, mert hiszen 
. úgy cincogni, mint Cini Cán, 
. nem tud köztük senki sem. 


. A király most csendre int, 
. szónokolni kezd megint: 
A cincogás véget ér, 

. csupa fül a sok egér. 
Egérfarkuk nem mozog. 

. egérfoguk nem kocog. 


. — Ha bejön a macska, 

. népem, föl a harcra! 

. Mindenki egyszerre, 

. a ,,cini-cin? jelre, 

. zsupsz rátámad, 

. és őkelme 

. nem les többé 

 egerekre. 

. Fogjunk össze valahányan! 
. Egyedül van ő, mi százan! 


. Megéljenzik a királyt, 

. a bölcs, vitéz Cini Cánt, 
. s gondolatban 

mindenki már 

. elveri a port 

. a cicán. 


. Kövér egérnagymamák, 
. pocakos, ősz nagyapák, 
. mamák, papák 
. és legvégül — 
a bőrükben alig férő, 
. folyton enni-inni kérő 
. mozgófarkú unokák 
. várják már az éjszakát. 


. Erőt, merszet hogy gyűjtsenek? 
. Esznek, isznak az egerek. 

.  Felejtik a nagy veszélyt, 

miről királyuk beszélt, 

. és nagymohón nekilátnak 

. a temérdek finomságnak. 

Ez aztán a lakoma! 
Fogy a kolbász, szalonna. 
A sonkát a király kapja. 
kívánja meg a rangja. 
Szól a cincogó zenekar. 
Jót mulathat, aki akar. 
Táncra perdül ifja, vénje, 
a király és felesége. 
Ropják is a ropogóst, 
kopogják a kopogóst. 
Hejehuja, retyerutya, 
jókedvükből soká futja. 


Dáridóznának 
reggelig, 

ám egyszerre sötétedik. 
Véget ér a 
dinomdánom, 

a szemük most 

Cini Cánon. 


Zsírosbödön trónusáról 
népéhez szól a király: 

— Elérkezett a pillanat, 

ne hozzatok szégyent rám! 
Ha pisszenés nélkül vártok, 
míg a macska megjelen, 


s mindent utánam csináltok — hogy melyiken, 


teljes lesz a győzelem. 


Cin, cin, cin 
cin, cin, cin, 
mindent 
megígérnek 
fiatalok, 

vének, 

s szép csendesen 
állnak lesen 

a kijelölt 
őrhelyeken. 


A kamra már 
koromsötét. 


Nincs mocorgás, semmi nesz. Oda van a királysága. 


Cirmos cica — 

No, gyerekek, most mi lesz? 
Szeme villog, 

mint két parázs, 

ide-oda szimatol. 

Érzi, hogy a 

gézengúzok 

ott rejtőznek valahol. 


Cini Cán a cicát 
amikor meglátta, 
menten inába szállt 
minden bátorsága. 
Dehogy gondolt 

a népére, 
egérnépe 
mentésére. 

Ugy megrettent, 
hogy a jelszót — 
emlékeztek 

, Cimi-cin? volt — 
menten el is 
felejtette, 

lábát nyaka közé 
szedte, 

és egy titkos 
egérúton, 


már nem tudom, 
kilopózott 

az udvarra, 
egérnépét ; 
cserbenhagyta. 


Cirmos, akire 
rábukkant, 

az biz többé 
meg se mukkant. 


A híres hős 
Cini Cán, 

most is menekül 
talán. 


Cincoghat már egymagába! 


e z 


Herpai Zoltán rajza 


Erwin Strittmatter 
Nagymama kosara 


Tegnap, ahogy a pincében takarítottam, rá- 
akadtam nagymama kosarára. 

Erős fűzfavesszőből font lefelé keskenye- 
dő, szögletes füles kosár ez, s két lehajtható 
fedéllel záródik. 

Letisztítottam róla az idők során rátelepe- 
dett ezüstöszöld penészgombaréteget, s ma- 
gam előtt láttam nagymamát, ahogy a tisztára 
súrolt kosárban vargányát, rókagombát, fe- 
kete meg vörös áfonyát visz a tizenöt kilomé- 
terre fekvő járási székhelyre. Egy-egy ilyen út 
után fáradtan ért haza, s néha ajándékot rej- 

tett a kosara: ínyencséget, amikor még kicsi 
voltam, később pedig, amikor az olvasás je- 
lentett ínyencséget számomra, olcsó könyve- 
ket. 

Miután elhagytam a szülői házat, hogy 
megismerjem a félelmet, nagymama ebben a 
kosárban őrizte azokat a kis tárgyakat, ame- 
lyek kedvesek voltak nekem: egy kendőcskét 
az első kedvestől, az elemi iskolai bizonyítvá- 
nyomat, érdekes köveket, egy fehér búzavirá- 
got és egy préselt vadrózsa-ikerpárt. 

Valahányszor hazamentem látogatóba, 
nagymama elővette a kosarat, és megkérdez- 
te: — Ugye nem is tudod már, mi mindened 
van itt? 

Ő azóta eltávozott közülünk, és nem tud- 
hatja, hogy még mindig őrzöm a kosarát a 
dolgozószobámban. 


Nagyapa világa 


Nagyapám kilencven évet megért, de nem 
tapasztaltam, hogy valaha is rosszkedvű vagy 
fáradt lett volna. Halálos ágyán még veszeke. 
dett egy fiatalemberrel, aki időnek előtte el 
akarta venni az óráját. Az óra és a naptár irá. 


nyította nagyapát egy életen át. 


Amikor tavasszal kinőtt a fejes saláta, és a 
szél játszadozott a zsenge-zöld levelekkel, 
nagyapa azt mondta: 

— Haladunk! A saláta már billegeti a fü. 
leit! 

Számára az állatok emberi módon beszél. 

gettek. 
. A kandúr a pajtakapu előtt azt nyávogta 
föl a macskalánynak a szénapadlásra : , Katha- 
rina, gyere le! Katharina, gyere le!" A csődör 
azt nyerítette a kancának: , Ihiitt vagyok! 
Ihiitt vagyok!" S a széncinege így énekelt: 
, De jó helyem van itt! De jó helyem van itt!" 
A varjak télen így bátorították egymást: 
, Csontot szárazra! Csontot szárazra! — 
Fejtsd le a húst! Fejtsd le a húst!", s a fecskék 
azt énekelték nyáron a ház ormán: , Nadrá- 
got foltozni? Nadrágot foltozni? — Nincs 
cérna! Nincs cérna!" 

A zöldharkály nagyapa értelmezése szerint 
azt kopogja tavasszal: , Asszonyt! Asszonyt! 
Asszonyt!", s ősszel: , Kötelet! Kötelet! Kö- 
telet!" 

A hím galamb azt turbékolja: , Emeld fel 
a szoknyád! Emeld fel a szoknyád!" A cit- 
romsármányfiú így énekel a nyírfa csúcsán: 
, Ugy, de úgy, de úgy szeretlek!" 

Néha azt hiszem, nagyapa költő volt, csu- 
pán nehéz élete nem engedte, hogy leírja, mi- 
lyennek látja a világot. 


( Martinné Kovács Anna fordításai) 


Sukurbek Bejsenal 

Görög Júlia rajzai 


Aziz a juhász kisfia. Szüleivel télen-nyáron 
a hegyek közt él, a havasi legelőn. Apja egész 
nap az óriási juhokat, a valuhokat legelteti, 
anyja, miközben hazavárja apát, mos, vacso- 
rát készít. S este segít apának beterelni a juho- 
kat a karámba. 

Amikor a jószág mögött becsukódik a ka- 
rám ajtaja s apa belép a jurtába, első dolga, 
hogy a karjaiba vegye Azizt. Játszani kezd 
vele, feldobja a levegőbe. 

Anya rémüldözik. 

— Elejted, valami baja eshet! ji 

— A juhász gyereke legyen bátor. És erős 
—- nevet apa. — Eszre se vesszük, milyen ha- 
mar megnő, s lóra ül, mint a többi juhász. 

Anya a kezét nyújtja, úgy hívja Azizt: 

— Gyere, na, gyere hozzám! 

Hanem Aziz jobban szeret az apjánál. Apa 
nagy darab, erős ember, bekecsének hol finom 
birka illata van, máskor meg a pásztortüzek 
kesernyés-édes füstjét érezni rajta. 

Egyik reggel azt mondja apa: 

— Ma Aziz velem jön a hegyi legelőre! 

Anya kétségbeesik : 


lev Szovjet kirgíz író ; t 


— Szó se lehet róla, hisz kisgyerek még! 
Vitatkoznak egy ideig, azután úgy dönte- 
nek: annak legyen igaza, akihez a fiú húz. 

Leállítják Azizt a jurta közepére. Apja és 
anyja egyszerre kezdik szólogatni: 

— Aziz! Aziz! Gyere ide, hozzám! Gyere, 
na! 

Aziz elébb anyjára néz —, milyen gyengé- 
den simogat a keze, mennyi melegség van a 
tekintetében! 

Azután apja felé fordul; apja eléje tartja 
hatalmas tenyerét. 

Aziz nem gondolkozik sokáig, apját választ- 
a. 

j — Megtanítalak lovagolni. Együtt legel- 
tetjük a nyájat — ígéri neki az apja. 

Kilépnek a jurtából. Apja elhelyezkedik a 
felszerszámozott lovon s maga elé a nyeregbe 
emeli Azizt. Vidáman beszélgetve indulnak el 
a nyájhoz. 

Anya a jurta bejárata előtt áll. Nézi őket, 
amíg csak el nem tűnnek a szeme elől, akkor 
teletölti a korsót tejjel, kenyeret tesz a tarisz- 
nyába s elindul utánuk. 


Tandori Dezső 


Vándormadár a háznál 


Egy vándormadár a nyarat 

betegen érte meg; 

rátaláltunk és itt maradt, pe 
el nem költözhetett. 

A szárnya közben rendbe jött, 
s repül, csak úgy suhan, 

házi madaraink között 

él barátságosan. 

Súlya mindössze két deka, 
hangja: tü-tűű, tü-tűű; 

őszi madarunk nappala 
csöndes és egyszerű. 

Hanem ahogy eljön az éj, 
nyugtalankodni kezd; 
mondhatjuk ott: , Poszi, ne félj. . . " — 
repülne egyenest 

a délnek tartó raj nyomán, 

s a rács nem engedi. . . 

Ezért most minden éjszakán 
ott ég, csupán neki 

egy zöld lámpa, előszobánk 
asztalán, s ő maga, 

Poszi lát vándorolni. Ránk 
ügyet se vet soha, 

mikor néha ki-kimegyünk 
éjjel, nem nyugtalan — 

nem ér rá törődni velünk, 
Nagy Vándor Célja van. 
Szerencsére két hónapig 

tart ez csak így; Poszi 

utána újra ott lakik, 

ahol a társai: 

verebeink (köztük a vak); 

ők dehogy vándorok! 

Nem hinném, hogy mulasztanak 
ezzel akármi jót. 

Van, ahogy van, Poszi madár 
őszi éjjeleken 

többnyire igen messze jár — 
de nincs veszedelem: 
hűséges zöld lámpája ég, 
mutatja az utat, 

és ott az ismerős vidék, 

ha jön a virradat. 


Balogh Béni 


A GYARMATI KÖVET 


Ebben az esztendőben ünnepeljük Madách Imrének, 
a nagy magyar drámaírónak, 
, Az ember tragédiája" című világhírű színmű szerzőjének 
160. születésnapját. 
Az alábbi történet azt igyekszik bemutatni, 

hogy nemcsak kitűnő 


Kint vadul fütyült a téli szél, méternyi magas hó- 
torlaszok keletkeztek az utakon. A hatalmas kas- 
télykertben zúgtak, recsegtek az évszázados platán- 
fák, a sudárderekú fenyők, a vastag törzsű vad- 
gesztenyék, s jajgattak a törpe glediccsiabokrok . . . 

— Micsoda ítéletidő! — mormolta a nagy ebédlő 
ablaka előtt Madách Imre, az alsósztregovai kastély 
ura. — Bizonyára nem jő Palim -, tette hozzá gon- 
dolatban. Aztán nemsokára indult is, hogy vissza- 
térjen újabb színdarabja írásához. Ám ahogy a 
szomszéd szobába lépett, nagy kutyaugatás hallatt- 
szott a lépcsőfeljáró felől. 

- Tehát mégis jött? -, s most már mindenről 
megfeledkezve futott a nagy előcsatnokba. 

Az ajtónyílásban havas bundában, vastag kucs- 
mával a fején legkedvesebb barátja, Szontágh Pál 
állott. 

Nemsokára a kellemesen fűtött, nagy ebédlő 
asztalánál kóstolgatták a nógrádi szilvák pompás 
levét. S 

- Akkor holnap lemegyünk Gyarmatra? — kér- 
dezte hirtelen Szontágh Pál. 

— Természetesen — felelte Madách. — Már meg is 
fogalmaztam a tiltakozó irat vázlatát. Reménylem, 
elfogadja a Megyei Bizottmány. 

- Én is nagyon reménylem — emelte fel hangját a 
vendég. 

— Hát akkor halld! — szólott Madách, majd ol- 
vasni kezdte: , Nem fogadjuk el az osztrák császár 
Októberi Diplomáját. Ebben ugyan visszaállította 
a vármegyéket, visszahelyezte jogaiba a magyar 
nyelv használatát is, de valójában nem állította 
helyre a magyar állam függetlenségét." 

— Világos, pontos fogalmazás! — helyeselt Szon- 
tágh Pál. -— Ezt mindenki megérti. 

— Már aki akarja — kételkedett Madách. 

- Nem hagyjuk annyiban! Ütni kell a vasat, míg 
meleg! A Nógrád Megyei Bizottmány nagy része 
a mi oldalunkon áll. 

— Azt is javasolni fogom — folytatta Madách — 
hogy fogadják el a komátomiak által felterjesztett 
pontokat, melyeknek értelmében az 1848. évi 5. 
törvénycikk alapján halaszthatatlanul össze kell 
hívni az országgyűlést! 

— Vivát! Éljen a követ úr! — kiáltott fel lelkesen a 
jóbarát. 


író, hanem kiváló hazafi is volt. 


Madách sápadt atca hittelen piros lett. 

—- Honnan veszed te ezt ? — kérdezte meglepetten. 

- Nézd, barátom! Ki más lehetne itt képviselő, 
gyarmati követ, ha nem te?! Nemcsak rangod, ha- 
nem éles, kiváló elméd is van. Sok tudományban 
nagy jártasságra tettél szert. Honunk jogi dolgai a 
kisujjadban vannak. Ráadásul — az osztrákoktól — 
ártatlanul börtönt szenvedtél, csak azért, mert 
Kossuth titkárának, egy bujdosónak menedéket 
adtál! Neked, Imrém, előbb-utóbb követté kell 
lenned! 

- Nem hiszem, hogy ez valóság lesz! — Madách 
arcán, egész valóján látszott, igazából örülne neki. 

— Pedig, ha felkínálják, el kell fogadnod! — bi- 
zonykodott tovább Szontágh Pál. - Mert, ha te, az 
igaz ügy, a függetlenség embere nem vállalod, 
akkor helyetted a megalkuvók, a császárhű talp- 
nyalók kerülnek hatalomra! 

Madách arra gondolt, hogy be kell fejeznie a 
Mózes című színdarabját. És ha minden idejét a 
közügyeknek szenteli, vajon lesz-e ideje az írásra? 
Kész műve, , Az ember tragédiája" is ott hever a 
fiókjában. Ezt is irodalomértő emberek kezébe 
kellene juttatnia. Hirtelen átvillant agyán a gondo- 
lat: ha követ lesz, eljut Pestre, az irodalmi élet köz- 
pontjába. 

Nehéz töprengések, vívódások közepette töl- 
tötte az éjszakát. 

— Ha követ leszek, többet tehetek az otszágométt. 
És ez a legfontosabb - gondolja hajnal felé, amikor 
végre elszenderedett. 


ae 


1861 januárjában Balassagyarmaton, Nógrád 
megye székhelyén egymást érték a Megyei Bizott- 
mány ülései. A megyei vezetők sokszor fogadták el 
Madách Imre javaslatait. Az alsószttegovai tudós 
birtokos -— ki titkon színműveket írt —, hamarosan a 
megye szellemi irányítója lett. 

Nógrád megye, eltérve a többi vármegyétől, 
bátrabban szállt szembe a császári rendeletekkel. 

— Az, hogy a megyék önkormányzatát visszaállí- 
totta a bécsi udvar, az a katonaállítás, az újoncok 
megszavazása miatt van. Katona, méghozzá sok 

katona kell Ferenc Józsefnek, az osztrák császár- 
nak, hogy Poroszország ellen háborút tudjon vi- 
selni — hangoztatta Madách. 

Így történt, hogy Nógrád megye a császár által 
kért katonaállítást, az újoncok megszavazását nem 
támogatta. 

Bizony, nagy metészség és bátorság kellettehhez! 

A császári udvar nem hagyta magát. Erős, hatal- 
mi szóval fenyegetőzött. Nógrád megye azonban 
nem félt. Az ódon vármegyeházán tartott ülésen 
izgatottan tárgyalták a fejleményeket. E fontos 
ülés alkalmával állott fel Madách, és a következő 
indítványt tette: 

-— Hajdanában jeles megyénk fénykorában az volt 
a szokás, hogy felnyitották a tanácskozó terem aj- 
tajait, s aki a tárgyalandó határozattal nem értett 
egyet, elhagyhatta a helyiséget, szabadon távozha- 
tott. Javaslom, tegyünk így mi is! 

- Elfogadjuk Madách Imre javaslatát! — zúgott 
fel a helyeslés. 

A vátakozás feszült izgalma töltötte be a levegőt. 
Mindenki csendben, némán várt. De senki nem 
mozdult. Pár perc múlva hatalmas tapsvihar tört ki 
a teremben. 

— Tisztelt bizottmányi tagok! - állt fel ekkor 
Madách. - Engedjék meg, hogy kiosszam önöknek 
a Politikai hitvallomásomat, mely a nyomdában a 
tegnapi napra lett készen. 

A töpirat igen fontos kérdéseket ismettetett, s 
valójában Madách Imre képviselői programját, 
célkitűzéseit tartalmazta. Többek között megem- 
lítette, hogy a küszöbön álló országgyűlésnek a 
magyar nemzet életében nagy szerepe lesz, amelytől 
az ország jobb élete, jobb sotsa függ. 

A nagy tetszéssel fogadott , Politikai hitvallo- 
más" kézről kézre járt, s ezekben a márciusi napok- 
ban Balassagyarmaton, mindenki erről beszélt. 

1861. március 21-én pedig Madách Imrét egyhan- 
gúlag a balassagyarmati kerület képviselőjévé vá- 
lasztották. 


x 


Harmadnap a fátadtságtól kimerülten, de boldo- 
gan tért vissza az alsósztregovai kastélyba. 

Negyednapra Veres Gyula és Szontágh Pál, a két 
jóbarát jött hozzá gratulálni. 

- Nemde megjósolám? — nevetett Szontágh Pál. 

Még azon nap szeretett édesanyja is felkereste. 

- Nagy őseid nyomába léptél, fiam — mondta. — 
Családod fiai közül sokan a magyar történelem 
irányítói voltak. A sors kárpótolni fog üldözteté- 
seidért. 

- Köszönöm, anyám. De a neheze még előttem 
áll. Még hátra van az országgyűlés, ahol fel akarok 
szólalni. Ám nyugodtan megyek, mivel hazám igaz 
ügyéért harcolok. 

Vácott a , Fehér galamb"? vendégfogadóban 
pihent meg. Itt kívánt éjszakázni is. De váratlan 
Lónyay Menyhétttel, egykori jogásztársával akadt 
össze. 

Menyus hangosan és széles mozdulattal üdvö- 
zölte. 

— Dehogy alszol Vácott! - tiltakozott a régi barát. 
- Pest ide már csak egy ugrás. Ott várnak a régi 
cimborák. Mindenki látni kíván, hiszen hallánk 
politikai pályafutásodról. 

Madách mosolyogva bólintott, de aztán az arca 
komolyra változott. 

- Menyuskám, te jó viszonyban vagy Arany 
Jánossal, honunk legnagyobb élő költőjével. 


Felvidéki András rajza 


- Csak nem valami strófákat akarsz neki meg- 
mutatni? — nevetett fel Lónyay. (Hiszen még 
diákkorukból jól ismerte Madách lírai , zsengéit?".) 

- Valóban strófákból áll, de egy hosszú szín- 
darab. Nézd, itt van az irattáskámban. Szontágh 
Palinak már olvastam fel belőle. Nagyon fontos 
nekem Arany véleménye. 

Lónyay Menyhért, a régi, kedves cimbora gyen- 
géden Madách vállára tette a kezét. 

— Ide figyelj, pajtikám! Természetesen hamarosan 
elviszem Aranyhoz az írásodat. Arany nemcsak 
nagy költő, hanem becsületes, egyenes férfiú is. 
Az ő ítéletében megbízhatsz. Ám most azt taná- 
csolám neked, az országgyűlés járjon az eszedben! 


— Természetesen! — kapott rajta Madách —. Hiszen 
fel is akarok szólalni. 


Lónyay ámulva nézett reá. 

— Te... te... te fel kívánsz szólalni? 

— Igen - felelte határozottan Madách. 

És Lónyay, aki szerény, sőt tartózkodó fiúnak 
ismerte az ifjú Madáchot, most nem akart hinni a 
fülének. 

A csendet Madách tötte meg. 

- Nem azért választottak meg Gyarmaton, hogy 
néma barátként üljem végig a diétát! (az ország- 
gyűlést) 

— Brávó, amice! (Nagyszerű, barátom!) -— akkor 
ezt megünnepeljük! De Pesten! 

És Madách Imre, a gyarmati kerület képviselője 
május 28-án, az országgyűlésben rövid, de nagy- 
hatású beszédet mondott. Nem volt ugyan etős 
hangja, de kifejezései találékonyak, elmések voltak. 
Éles szavakkal gúnyolta ki az osztrák császár rend- 
szerét. Bebizonyította, hogy a magyar nemzet 
önállóságra termett, s nincs szüksége semmiféle 
idegen gyámolításra. 

— Olyan ez — mondotta — mint az élet és halál kér- 
dése. Ha a magyar nemzet behódol az osztrákok- 
nak, el fog pusztulni! 

Madách beszédét viharos, tomboló taps fogadta. 
Percekig zajosan ünnepelték a gyarmati követet. 
Másnap az újságok tele voltak az arcképével, és 
megjelentették felszólalását is. 

Hamarosan az egész otszág róla beszélt. Egy 
új, magyat politikus, kiváló államférfi alakja kez- 
dett kibontakozni ezekben a napokban! 

Madách ötült politikai sikerének, mert ebben a 
haza javának előrahaladását látta. Ám kevés sza- 
badidejében gondolatai egy kézirat körül jártak. 

— Vajon mit mond rá Arany János? - töpren- 
gett. 

1861 boldog nyarát sztregovai birtokán töltötte. 
De alig várta, hogy újta Pesten legyen. Alig várta 
már Arany válaszát. $ürgette Lónyay Menyhéttet, 
hogy nézzen utána. A jóbatát nem is késlekedett. 

— Kicsit igazítani kell tajta — mondotta Arany 
Lónyaynak. -— De hatalmas mű keletkezett! Petőfi 
óta nem találkoztam ilyen nagy tehetséggel. 

Lónyay, a derék cimbora ujjongott örömében. 
Madách pedig megilletődve, néma boldogsággal 
fogadta a hírt. 

A hirtelen feltűnt kiváló politikusból hirtelen 
drámaköltő, színdarabító is lett. 

A legnagyobb irodalmi egyesület, a Kisfaludy 
Tátsaság választotta tagjai sorába. Arany János 
vezette be ide, és a jelenlévők, nyilvános ünneplés- 
ben részesítették. Hamarosan könyvalakban is ki- 
nyomtatták a csodálatos remekművet, , Az ember 
tragédiájá"-t. 

E nagy sikerek — fájdalom — már későn érték. 
Hamarosan kiújult régi betegsége, és két év múlva, 
1864 októberében beteg szíve utolsót dobbant. 

Politikai pályája így félbeszakadt. De nagy költői 
műve, , Az embert tragédiája" örökké élni fog. 

Amikor a két erős Pásztor büntetésből vízbe 
nyomta Nemecseket, a fiú ezt mondta: , Inkább 
újesztendeig a vízben ülök nyakig, minthogy 
összeszűrjem a levet a barátaim ellenségeivel. . . 
én ugyan nem leszek áruló, mint valaki, aki ott 
Glen Esz ött éz e 

Hiába! Most sem tudom meghatottság nélkül 
olvasni Molnár Ferenc: A Pál utcai fiúk című 
híres regényének sorait. (Terka húgoméknál kö- 
telező olvasmány.) A füvészkerti jelenet épp- 
olyan megrendítő, mint azelőtt. Hát a Füvész- 
kert őrzi-e még a múltját? Molnár Ferenc ugyan 
ráismerne-e? 

— Nézzük meg! — álltam egy szombat reggel 
Terka elé. 

— Nézzük — helyeselt gyorsan —, legalább 
visszafelé segítesz bevásárolni. (Ezen a héten ő 
volt a soros.) 

A klinikáknál szálltunk ki a metróból. Meg- 
kerültük a tekintélyes épületeket parkostul, 
majd befordultunk az Illés utcába. A 25-ös ház- 
szám fölött tábla hirdette: Eötvös Loránd Tu- 
dományegyetem Botanikus kert (Füvészkert) 
Hortus Botanicus (Természetvédelmi terület). 

Bementünk. Böngésztük a földbe szúrt táblá- 
kat: , Macskagyökérfélék"; egy másikon: ,Fü- 
zényfélék" ; megint másikon: , Vidrafű" (ez bo- 
kor, fura fűcsimbókokkal), majd , Mérges növé- 
nyek". Akadt, amit tábla nélkül is felismertünk: 
egy kedves fügefa, néhány tavirózsa, lavór nagy- 
ságú medencében (a hajdani tavat réges-rég fel- 
töltötték). Aztán fákat láttunk: , Kínai páfrány- 


Pireneusokból és a hazai hegyek jellegzetes nö- 
vényzetét illedelmesen elkülönült csoportok- 
ban. 

Olvastam, hogy az igazgatósági épület 1802— 


Néma követek a Füvészkertben 


fenyő"-t, , Karsztvidéki bokorerdő"-t, füvet a j 


tics-villa). Megnéztük, de nem állíthatom, hogy 
láttuk. Egészen benőtte a repkény. Szinte hul- 
lámzott az októberi szélben, az ereszről vissza- 
hulló repkényfüggöny vidáman lengedezett. 

A Botanikus kert — József nádor kezdeménye- 
zésére — 1847 óta működik itt, a Festetics-kert- 
ben. Mai területe (5,5 kat. hold) alig egyharmada 
az eredetinek. Azért ebben az összezsugorodott 
parkban is 6000 növényfaj él békében, egymás 
mellett — valamennyi földrész néma követei. 
Létükkel nemcsak gyönyörködtetnek, de az 
egyetemi oktatást és a növénytani kutatást is 
szolgálják. Hosszabb életű társaik, a fák, Bajcsy- 
Zsilinszky Endrére is emlékeznek, akit itt fog- 
tak el 1944 novemberében. És emlékeznek a bo- 
tanika nagyjaira, Kitaibel Pálra, Jurányi Lajosra 
és Diószegi Sámuelre. . 

— Jaj, az üvegház! — rántotta meg a kezemet 
a húgom. — Emlékszel? 

Emlékeztem. Itt gyújtott világot Nemecsek. 
Ezért aztán egy pálma alatt kellett kuksolnia, 
nyakig a hideg vízben. 

A gyönyörű üvegházat (1865-ben épült, mű- 
emlék) csak kívülről bámultuk meg. Tatarozták. 
Így persze nem láttuk legfőbb ékességét, a Vik- 
tória Régiát sem, amelynek nyílása minden esz- 
tendőben nagy esemény a növénykedvelőknek. 
EI is határoztuk, hogy figyeljük a híreket. Amint 
megtudjuk, hogy nyílik, rohanunk a Füvész- 
kertbe, csodát látni. 


1803-ban épült (kora klasszicista stílusú Feste- f c 9 £ 


Birkás Ákos rajza 


. — Mondják, barátok között nem számít, milyen 
. gyakran sikerül találkozniuk. Ha egy évig nem 
. látják egymást, akkor is azonnal fel tudják venni 
"a meghitt beszélgetés fonalát, amikor ismét mód- 
. juk van rá. 

. Amikor a szigetszentmiklósi 2. sz. Általános 
. Iskola kisdobosaival találkoztunk, magunk is úgy 
. éreztük, mintha csak folytatnánk egy nemrég 
. abbahagyott beszélgetést. Pedig akkor találkoz- 
. tunk először. Ráadásul nem csupán mi (a kis- 
. dobosok és a szerkesztőség) voltunk hivatalosak 
. arra a beszélgetésre. A környék úttörőcsapatai- 
. nak kisdobos-képviselői is eljöttek a baráti ösz- 
. szejövetelre. 7 

A szigetszentmiklósiak nem csupán jó barát- 
. nak, de igen ötletes, figyelmes házigazdáknak 
bizonyultak. 

: Az iskola kamarakórusa ajándék-dalcsokorral 
. köszöntötte a vendég-gyerekeket és felnőtte- 
. ket. Majd ugyanez a társaság közös éneklésre 
. buzdította három község megjelent apraját- 
. nagyját. S miután Így mindenki , megtalálta a 
. hangját", kezdődhetett a beszélgetés arról, ho- 
. gyan látják saját újságjukat, a Kisdobost az olva- 
sók, és milyen terveket szövögetnek a lap mun- 
. katársai azért, hogy a változatos és változékony 
. érdeklődésű olvasók egész kisdobos-életükben 
sajátjuknak érezzék újságjukat. 

A beszélgetésnek nem akart vége szakadni. 
. Hiába, így van ez, ha a kérdezz-felelek jól sike- 
. rül, vagyis ha további gondolatokat terem. Azo- 
. kat sorban, mind ki kell mondani, frissen, fésü- 
. letlenül, de őszintén. 

. — Végül egyszerűen muszáj volt szünetet tar- 
. tani. Mégpedig azért, nehogy kárt tegyen az idő 
. az elkészült remekművekben. A remekművek, 
egyébként szendvics-költemények voltak, ame- 
lyeket az iskola kisdobosrajai versenyben készí- 
. tettek el. Minden rajt három kukta képviselt. 
. A kuktákat, akarom mondani, a szakácsművészet 
titkainak ismerőit a raj önként jelentkezők kö- 
zül választotta. Ezzel nem egy meglepetést szer- 
. zett még a saját raj- és csapatvezetőjének is. Az 
. egyik kislány, akiről mindenki úgy tudta, hogy 
finom ujjait hideg víz sem érte soha, boszorká- 
nyos ügyességgel készített vitorlás hajókat némi 
. kenyér, párizsi, fogpiszkáló és salátalevél segít- 
. ségével. Nem csoda, mondta, hiszen otthon, ha 
. anyukája vendéget vár, mindig ő készíti el a 
. szendvicseket, mondván, neki még van türelme 
hozzá. Az a kisfiú meg, aki izgága, szeleburdi hí- 
. rében állott, olyan nyugodt és biztos mozdula- 


tokkal kezelte a kést, mint egy öreg hentes, aki 
álmában is tudna húst szelni anélkül, hogy meg- 
vágná valahol az ujját. 

Tizenkét tányér ínycsiklandó illatú és formájú 
szendvics pompázott a terített asztalon. Az ,,al- 
kotók" szerényen félrehúzódtak, hanem a zsü- 
ri... Hát az bizony alig állhatta meg, hogy még 
a szavazás előtt ne igyekezzék tapasztalatot, kéz- 
zelfogható bizonyítékot szerezni az alkotások ér- 
tékeiről. Valahogy azért sikerült a dolog. A tit- 
kos szavazás véget ért, megszülettek a helyezé- 
sek. Miként a szendvicsek, úgy az elnyerhető dí- 
jak is saját ötlettárból valók voltak. Kisdobosok 
találták ki: legyen Thomas Lieven-díj. Hogy az 
mi? Olyan Thomas Lieven- (a színész) formájú 
oklevél rajzlapból, amelyre azért a biztonság 
kedvéért rá is van Írva a tévéből ismert kedvenc 
neve. Meg hogy díj (első, második, harmadik). 
A díj mellé ajándék is járt. Minden nyertes ka- 
pott egy fakanalat. 

Amikor a tálakról már minden óriásszendvics 
nyomtalanul eltűnt, s amikor már az üdítő ita- 
loknak is csak az üvegei sorakoztak az asztalo- 
kon, befejeződött a szünet. Kezdődött a játék. 
Egy napköziscsoport volt a kezdeményező, a 
többiek meg szépen bekapcsolódtak. 

A barátkozás délután két órakor kezdődött. 
Este hatkor még dübörögtek a lábak, döngött a 
padló, zengett a nevetés. A barátság pedig azóta 
is tart. Mondják, barátok között nem számít, mi- 
lyen gyakran tudnak találkozni . . . 


Józsa Teréz 


Máder Miklós negyedikes rajza, Pécs, Egyetem utcai Ált. Isk. 


Az öreg néni és a három kisdobos 


A tulipán 


A tulipán napra vár. 


Fölkelt a Nap. 
A tulipán levegőt harap. 


Tél 

Fúj a szél — 
jön a tél. 

A szán is jön, 
a hideg is jön. 
Mi jön még? 
A hideg jég? 


Nyár 

Sok gyümölcs is megérett. 
Répa, retek — de szép lett! 
Finom színe fénylett, 
fénylett a piros szín, 

zuhog a napsugár. 


A víz fürdésre vár. 


Kocsis Pál Norbert 
Hunyadivárosi iskola 4/a 
:.-. Kecskemét 6000 


Ercsi 700 éves község. Híres cukorgyárá- 
ról. Sokan tudják, hogy itt élt Eötvös József. 
Sírja és szobra van a községben, s a kultúr- . 
ház az ő nevét viseli. Az általános iskola is . 
róla kapta nevét. Két emeletes és egy föld-. 
szintes épületben működik. A Kossuth ut- 
cai iskolába sok gyerek jár — köztük az a 
három is, akikről mesélni szeretnék. 

Az iskola a község szívében áll, körülötte 
régi házakban sok idős ember él. Feltűnt a 
három gyereknek egy kilencven év körüli 
néni, aki tesz-vesz a ház körül, a zöld léc- 
kerítés mögötti kertjében. Néha napokig 
nem látják. De a kéményből bodorodó füst 
adott életjelt. Megtudták, hogy a néni egyik 
szemére vak, a másikkal is igen rosszul lát. 
Egyedül él. A boltba alig jár. A gyerekek 
egyet gondoltak. Egy napon bekopogtattak 
a nénihez. Meglátogatták. Illendően bemu- 
tatkoztak, és megkérdezték, mit segíthet- 
nének. Azóta naponta bekészítik a tüzelőt. 
Elhordják a hamut a szeméttartóba. Elmen- 
nek a boltba. Tejet, cukrot, miegymást 
vesznek. Segítik rendben tartani az udvart. 


Az idős néni meg egykori három fiát 
látja a gyerekekben. Ok is jól tanultak, 
segítőkésznek, jószívűnek nevelte őket. De 
már felnőttek. Szétszóródtak az országban 
Kaposvártól Salgótarjánig. A legkisebb 
— 56 esztendős — Szlovákiában, Rima- 
szombaton egy kenyérgyár építését vezeti. 

A néni másik fia háromkötetes munká- 
ban írta meg Ercsi történetét. Szíve szerint 
beírta volna ennek a három gyereknek a 
nevét is, akik amegnőtt messze került saját 
fiai helyett segítenek édesanyjának. Kan- 
giszer Péter, Turai László és Závodi Tibor 
a nevük. 


Köszönettel: 


dr. Hetényi István 
nyugalmazott levéltárvezető 
Dunaújváros, — a néni második fia. 

Kanizsa József 
Békegalamb 


Az utcakövön 
gyermek... 

. . . gyermek- 
rajzok, 

katonák, 
tankok... 

Fölötte 

. fehér 

Fordított világ. Nem áprilisi tréfáról vagy farsangi mulatság. 


ról adunk hírt. Törökbálinton a falu úttörőcsapata döntött úgy, 
hogy következetes, példás viselkedéssel védi meg közvetlen kör- 
nyezetét a felnőttek hanyagsága, helytelen és káros szokásai ellen, 
A gyerekeket az vitte rá erre, hogy hiába szerveztek takarítási 
akciókat, hogy, hogy nem, bizonyos helyekre újra és újra vissza- 
került a szemét. Titokban, éjszaka rakták le. A csapat most a köz- 


séget tíz körzetre osztotta, ugyanennyi tisztasági őrsöt szerve- 

zett, és rendszeresen őrzi az egész területet. Ha valamely kör- I 


zetbe nem kívánt fuvar érkezik, az őrs értesíti a helyi tanácsot, 
amely gondoskodik a szemét elszállításáról. 


Hozott anyagból. De még milyenből! Aki csak teheti, nézze 
meg Rákóczifalva nagyközség alapításának 100. évfordulójára el- 
készült helytörténeti kiállítást. A tárlat érdekessége, hogy a több 
száz tárgyi emléket a helyi általános iskola II. Rákóczi Ferenc Út- 
törőcsapata gyűjtötte. Láttatok már szaru sótartót? (Az 1800-as 
évekből.) Hát szűrkést, vagy gyapjúkártoló fésűt? A kiállításon 
sok más régi mesterség szerszámaival együtt megnézhetitek. De 
bronzkori sírokat egészen biztosan nem tártatok fel. A rákóczi- 
falvi kisdobosoknak és úttörőknek ez is megadatott. Nem egészen 
véletlenül, hiszen kerestek-kutattak már jó ideje. A különleges 
értékű leletre az egyik községi lakos portáján bukkantak rá. 
A maradványokat a szolnoki Damjanich Múzeum régészei vará- 
zsolták, akarom mondani, restaurálták sokat mesélő egésszé. 


A legkisebb fúvósok. A pécsi úttörőzenekar nemrég Olasz- 
országban vendégszerepelt. Párma város zenekara hívta meg őket. 
A gyerekek Pármában, Veronában és Velencében adtak önálló 
koncertet. Gratulálunk. 


Mellékletünk: Hófehérke és a hét törpe. A mesét mindany- 
nyian ismeritek. Ha kisebb testvéreteknek vagy az elsősöknek 
akarjátok elmesélni, szemléletesebb lesz, ha a kedves figurákat el- 
készítitek és felsorakoztatjátok. Elkészítésük roppant egyszerű, 
ezért arra is alkalmas, hogy velük együtt fogjatok a munkához. 
Elő az ollót és a ragasztót! Tanítsátok meg őket, hogyan kell a raj- 
zokat a vastag vonal mentén körülvágni. Hogy állni is tudjanak, 
a zöld füves talajt a talpuk alatt a szaggatott vonal mentén behaj- 
lítjátok. Hófehérke magasabb a törpéknél, ezért csak úgy marad 
állva, ha a , mintarajz" szerint szoknyájának egy cikkelyét (a mel- 
léklet bal sarkában levő rajz) a pettyes sávon bekenitek ragasztó- 
val, a szaggatott vonalon behajtjátok és hátul a derekától a szok- 
nyájához ragasztjátok, vagyis kitámasztjátok. Máris felsorakozhat- 
nak, elöl Hófehérke, utána a hét törpe; indulhat a mese. Vágni és 
ragasztani a kicsik is szeretnek és hamar megtanulják, ha ez az 
első munkájuk. Ha pedig az eredmény egy ilyen kedves mesetár- 
saság, az öröm még nagyobb és biztosan hozzálátnak a következő 
mellékletek kivágásához is. 

Írta Gyárfás Endre, rajzolta Koltai Éva 


Postafiók 100 


Figyelem! Figyelemi ÖTLET 
következik, melyet minden raj meg- 
valósíthat, sőt tovább is fejleszthet! 
Maklári Jenőné (Budapest, 1039 
Pais Dezső utcai általános iskola 3/d 
osztályfőnöke) írta: 

,Rajunk névadója Bem apó. Örseink: 
Vakond, Manó és Tarzan őrs. Két olyan 
ötletet küldünk, mely talán másoknak 
is kedvet csinál a követésre. Nálunk 
már hagyománnyá vált, hogy a nevünk 
napját mindig közösen ünnepeljük. 
Az ünnepelt velünk szemben áll. Meg- 
gyújtunk egy gyertyát. Az égő gyertya 
lángja jelékpezi ünnepi alkalmakkor 
a szeretetet. A meggyújtott gyertyát az 
a gyerek nyújtja át, akit legutóbb ünne- 
peltünk. Tehát ha van egy Misink, 
akinek szeptember 29-én van a név- 
napja, az átadja a lángot Petrának, 
akinek október 2. a névünnepe. A szere- 
tet lángja ez. Mindig nagyon megható 
ez a jelenet. A fény megvilágítja az 
ünnepelt arcát, aki megilletődve mo- 
solyog. Ilyenkor megkérdezzük, mit 
szeretne, ha köszöntésére elénekelnénk. 
Sok gyermekdalt ismerünk: magyar, 
francia, angol, német, orosz, görög, 
olasz, szerb, horvát nyelven, melyeket 
kirándulásokon, vagy ilyen alkalmak- 
kor énekelünk. Mindenkinek van ked- 

vence. A dal végén ő fújja el a gyertyát 
és pohár szörppel vagy sütivel vendé- 
geskedünk. Mindenki várja a névnapját. 
Akiknek ez a nyári szünetre esik — 
Anna, Klára, Ica, Péter, Pál — azoknak 
együtt tartjuk a gyermeknapon. A láng- 
ról még csak annyit, hogy pohár víz 
mindig van készenlétben, nehogy az 
ünnepi perceket bármi is megzavarja! 
Másik ötletünk az, hogy tanév elején 
valamennyien hozunk egy-két könyvet 
a közös könyvtárunkba. Ezek kézről- 
kézre járnak. Ha kiolvassuk valamelyi- 
ket, szünetben beszélgetünk róla és 
ajánljuk egymásnak. Így hamar új gaz- 
dára vagy inkább olvasóra talál. Persze 
a könyveket bekötjük, vigyázunk rájuk. 
Elmentünk együtt igazi könyvtárba is, 
ahol nagyon szívesen fogadtak bennün- 
ket. Megismerkedtünk a könyvek elren- 
dezésével és kölcsönzésének módjával. 
Tetszett, hogy halkan szól a könyvtár- 
ban a zene. Harmincan jártunk ott, de 
hangos szó nem esett. Valamennyi gye- 
rek beiratkozott. Sokan elhatározták, 
hogy szabad idejükben délutánonként 
is beülnek a könyvtárba." 


Garbacz Orsolya (Sopron, Kellner 
Sándor ált. iskola 3/a osztály, 9400) 
Írta: 


Retek Krisztián Marci 
munkája 

Pomáz, 

I. sz. Ált. Iskola 


sA kertvárosban lakunk, az iskolába 
busszal járok. Otthon szívesen kerék- 
pározom. Az utcánk csendes, csupa ker- 
tes ház áll benne. Együtt játszunk az 
ott lakó gyerekekkel. Közel van az erdő. 
Barátaimmal kirándulunk, apuval gom- 
bázunk. Anyu még nem igen jöhet ve- — 
lünk, mert Laci a tesóm még csak három 
éves. Rajunk neve Fekete István kis- 
dobosraj. Egész évben gyűjtjük a hasz- 
nos anyagokat, a színes és fekete-fehér 
újságpapírt. Egyik anyuka elszállítja 
autóval a MÉH-telepre. Az érte kapott 
pénzen hófehér függöny került tanter- 
münk ablakaira. Régi padjainkat egy 
délután dörzsvászonnal lecsiszoltuk, 
szüleink pedig lelakkozták. Tanter- 
münk így mindannyiunk örömére még 
otthonosabb, barátságosabb lett." 
Orsi leveléhez csak annyit, hogy a 
gombázásnál — akárcsak a névnapi 
gyertyagyújtásnál — ügyeljetek! Szak- 
értő nézze meg, nehogy mérgezés 
legyen a kellemes kirándulás vége! 
A leveleket és ötleteket változatla- 
nul várom! Ehhez annyit, hogy aki 
most, október elején ír, annak a le- 
vele januári számunkban jelen- 
het meg, mert — mint már az előző 
években is írtuk — ennyi a nyomdai 
úgynevezett , átfutási" idő! 


Kisdobos 


Ha babáid tudnának beszélni, néha 
. bizonyosan megkérnének: ugyan hin- 
táztass már meg minket egy kicsit! 
Hát ennél mi sem egyszerűbb. Ha 
kartonlapból kivágod az 1. ábrán lát- 
ható téglalapot — a méreteket per- 
sze másként is megválaszthatod —, 
szaggatott vonalainál kissé megkar- 
colod az olló tompábbik élével, majd 
körződdel a téglalap két végére kör- 
ívet rajzolsz. A 2. ábra szerint ki- 
. vágod, már csak néhány hajlítgatás 
és készen a karton-bölcső (3). Piciny 
babát vagy kartonból vágott papír- 
babát (4) beletéve, ringathatod ked- 
vedre. 


Hasonló, de ragasztgatással jár, és 
nagyobbra is készíthető az 5. rajzun- 
kon látható téglalap — szintén raj- 
zolva, vágva, karcolva, hajlítva — ez 
a bölcső , vályú"-ja, melynek két vé- 
géhez ragaszthatod a félkörnél kissé 
alacsonyabbra vágott ívelt véglapo- 
kat (6). Ha súlyosabb babát akarsz 
beletenni, úgy jó vastag dobozfedél 
kartonból vágd az ívelt véglapokat. 


Minden vásáron — nagyban — ott 
láthatod a , hajóhintát". Ha csak egé- 
szen apró, mondjuk gyurmából szob- 
rászkodott babát, állatot akarsz a 
hajóhintába tenni, vágj rajzlapból, 
kartonból egy 3x 7 cm méretű tégla- 
lapocskát (7), hosszában hajlítsd fe- 
lébe, két végét ragaszd össze, szúrd 
át, s kissé megtörve csónakformára 
alakíthatod. Az állványzat két fél- 
hurkapálca, amit felébe hasított 
krumpliba szúrsz, felső végükre ,H" 
formában keresztlécet kötözöl, s a 
hajóhintát vékony dróttal a 8. ábra 
módján használatba is veheted. 


Hinta-palintázáshoz a kör alakú 
sajtosdoboz is jól felhasználható. Ha 
késsel (9) a pontosan kimért közép- 
. ponton át húzott felező végeinél be- 
vágod és a félköröket egymásra haj- 
tod, kialakul a 10. ábrán látható 
hintaló-alapzat (,,H"). Ha meglököd, 
előre-hátra hintázgat. Már csak egy 
lovas kell rá, huszár vagy gyerek (11), 
amit orvosságos dobozból vághatsz 
és rajzolhatsz ki. A dobozka hossza 
8 cm, szélessége 3 legyen, könnyen 
találsz ilyet. Végeit ragaszd le, alulról 
ollóval hasítsd fel 2,5 cm mélyen, s az 
előrehajtott háromszögeknél fogva 
ragaszd rá a sajtosdoboz-hintára. Jó 
hintázgatást kisbabáidnak! 


Vegyetek elő 4 szál gyufát és úgy tegyétek az asztalra, 
hogy egyiknek se érje a feje az asztalt. Rajzoljátok meg! 


.. 


Szüretkor a gazda 5 szüretelőt meg akart kínálni finom 
régi borral. A bor 7 dl volt egy üvegben. Mindenkinek 
1 dl-t akart adni. A szüretelők poharai 1 dl-nél na- 
gyobbak voltak. Végül egy 3 dI-es és egy 2 dl-es mérő- 
ke segítségével mindenki megkapta az 1 d! bort. 
Hogyan? 


a 


Vízszintes: 1. Vonat eleje. 3. Vizes föld. 5. Mértani 
test. 6. Kis Éva. 10. Román pénz. 11. Tekintetes rövi- 
dítése. 12. Kiöltözött hölgy. 13. Hollandia autójelzése. 
14. Macskahívogató. 15. Pottyan. 16. Kis György. 
17. Lánynév. 19. A régi egyiptomi uralkodókat hívták 
így. 21. .. futok. 22. Mutatószó. 24. Ismereteket ad 
át. 29. 1501 római számmal. 31. Vékony magánhangzói. 
32. Légi jármű. 33. Apja, anyja. 34. Fólia közepe. 
Függőleges: 1. Baj elhárítása. 2. Védés (ék. hiba). 
3. Kőműves szerszám vakoláshoz. 4. Mozog a föld. 
5. Marhacsordák. 6. Nosza régiesen (ék. hiba). 7. Írás- 
beli utasítás. 8. Szervezett tevékenység. 10. Zárszer- 
kezet. 18. Állatok alá szalmát terít. 11. F. O. 20. Nem 
elálló. 23. Tizenéves. 25. Birka. 26. Val párja. 27. Belső 
szerv. 28. LÜI. 30. Függőlegesből vízszintesre mozdul. 
A keresztrejtvényből a színes négyszögekbe ke- 
rülő betűket összeolvasva kell beküldeni. 

A címoldal Végh Júlia negyedikes munkája, Budapest Szinyei Merse úti Ált. Isk. 

A hátsó címoldal Békés Rozi munkája 


ax 
Gz NN 


Vida Győző rajza 


Farkas ha koplal, sem cserél a kalmár ebével. 


Népi mondás 


